text: Borgerne i Toftlund er rystede efter skudepisode
  02 september 2016 kl. 15.59
  Torsdag aften blev der affyret skud ind i en kvindes stue, mens hun sad og så fjernsyn i Toftlund. Fredag er flere af byens indbyggere, som TV SYD har talt med, rystede.
  Indbyggerne i Toftlund er rystede, dagen efter der blev affyret skud ind gennem en kvindes vindue.
  - Man bliver da lidt bekymret for sine børn og én selv, siger Grethe Post Hansen, hvis datter var i Fakta et kort øjeblik inden skudet blev affyret
  Grethe Post Hansen hørte skuddet, ifølge hende har der tidligere været problemer med folkene i det hus, som politiet tror, skuddet er affyret fra. Du kan høre Grethe Post Hansens beretning om, hvad der skete i videoen øverst i artiklen.
  Grethe Post Hansen : "Det er ret skræmmende!"
  Politiets teori er nemlig, at skuddet er affyret fra et hus over mod et andet. Samtidig har de også en formodning om, hvem gerningsmanden er, men han er endnu ikke anholdt.
  
  